زكريا بطرس (Zakaria Botros) (24 اكتوبر 1934) هو قمص قبطى ارثوذكسى مصرى مثير للجدل فى بلده والعالم الاسلامي عشان نقده للقرأن وكتب تانية اسلاميه ده غير نقده لشخصية محمد نفسه رسول الاسلام. فى سنة 2008 اتكرم زكريا بطرس من مجلة العالم World Magazine وخد جايزة دانيال العام. اتسمى عدو الاسلام الاول من مجلة عربية اسمها الانسان الجديد. مشهور بالبرنامج بتاعه اللى كان بيقدمه على قناة الحياة اللى كان بيتعرض من سنة 2003 لحد 2010. اتكتب عنه كتاب اسمه تحدي الموت عمله ستوارت روبنسون وپيتر بطرس واللي هو عن قصة حياته واللي اتنشر فى 2008. فى 2010 زكريا بطرس استقال من قناة الحياة ولما اتسأل عن السبب رد الاخ رشيد وهو واحد من اللى بيظهروا فى القناة قال ان زكريا بطرس قرر انه يعمل قناة لوحده. القناة فتحت فى ابريل واتسمت قناة الفادي. القناة بيستقبولها فى امريكا الشماليه وهي بتتعرض دلوقتي فى الشرق الاوسط. زكريا بطرس كان مفروض يدي محاضرة فى فيينا يوم الخميس 6 مايو 2010 بس المؤتمر اتلغى بعد ما وصلت تهديدات اسلامية كتير بالعنف. المحاضرة دي كانت مفروض تبقى اول ظهور عام ليه فى اوروبا. قبلها القاعدة عملت جايزة قيمتها 60 مليون للي يجيب راسه.